കലഞ്ഞൂര് വാര്ഡില് ഇന്ന് ഉപതെരഞ്ഞെടുപ്പ് കലഞ്ഞൂര്: ഗ്രാമപഞ്ചായത്ത് 20 ാം വാര്ഡില് ഇന്ന് ഉപതെരഞ്ഞെടുപ്പ്. കൂടല് ഗവണ്മെന്റ് വിഎച്ച്എസ്എസാണ് വോട്ടെടുപ്പ് കേന്ദ്രം. രണ്ട് ബൂത്തുകളിലായി 1581 വോട്ടര്മാരാണ് സമ്മതിദാനാവകാശം വിനിയോഗിക്കുന്നത്. രാവിലെ ഏഴ് മുതല് വൈകുന്നേരം ആറുവരെയാണ് വോട്ടെടുപ്പ്. അവസാന ഒരു മണിക്കൂര് കോവിഡ് പോസിറ്റീവായവര്ക്കു വോട്ടു ചെയ്യാനുള്ള സമയമാണ്. വാര്ഡംഗം കോണ്ഗ്രസിലെ മാത്യു മുളകുപാടത്തിന്റെ നിര്യാണത്തേ തുടര്ന്നാണ് ഉപതെരഞ്ഞെടുപ്പ് വേണ്ടിവന്നത്. ജോണ് ഫിലിപ്പ് കോണ്ഗ്രസ്, അലക്സാണ്ടര് ദാനിയേല് സിപിഎം, സതീഷ് ചന്ദ്രന് ബിജെപി എന്നിവരാണ് സ്ഥാനാര്ഥികള്.